CELEX: 22014D0073
Language: sl
Date: 2014-05-16 00:00:00
Title: Sklep Skupnega odbora EGP št. 73/2014 z dne 16. maja 2014 o spremembi Priloge I (Veterinarske in fitosanitarne zadeve) k Sporazumu EGP

30.10.2014   
            
            
               SL
            
            
               Uradni list Evropske unije
            
            
               L 310/19
            
         SKLEP SKUPNEGA ODBORA EGP
   št. 73/2014
   z dne 16. maja 2014
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Direktivo Komisije 2010/60/EU z dne 30. avgusta 2010 o določitvi nekaterih odstopanj pri trženju semenskih mešanic krmnih rastlin, namenjenih za uporabo pri ohranjanju naravnega okolja (1), je treba vključiti v Sporazum EGP.
            
         
               (2)
            
            
               Ta sklep se navezuje na zakonodajo v zvezi s fitosanitarnimi zadevami. Zakonodaja v zvezi s fitosanitarnimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
            
         
               (3)
            
            
               Prilogo I k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 57 (Sklep Komisije 2011/180/EU) poglavja III Priloge I k Sporazumu EGP se vstavi naslednje:
   
               „58.
            
            
               
                  32010 L 0060: Direktiva Komisije 2010/60/EU z dne 30. avgusta 2010 o določitvi nekaterih odstopanj pri trženju semenskih mešanic krmnih rastlin, namenjenih za uporabo pri ohranjanju naravnega okolja (UL L 228, 31.8.2010, str. 10).
               V tem sporazumu veljajo določbe Direktive v skladu z naslednjo prilagoditvijo:
               besedilo člena 1(a) se nadomesti z naslednjim:
               ‚‚območje vira‘ pomeni območje z vrsto vegetacije, ki je v posebnem interesu za ohranjanje rastlinskih genskih virov in ki je določeno v skladu z nacionalno zakonodajo.‘“
            
         Člen 2
   Besedilo Direktive 2010/60/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 17. maja 2014 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 16. maja 2014
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 228, 31.8.2010, str. 10.
   
      (2)  Navedena ni nobena ustavna zahteva.